open-index/open-wikipedia-markdown huggingface dataset:
Hans Jax

**Hans Jax** (s. 6. maaliskuuta 1948 Vikarbyn) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta kolmissa MM-kilpailuissa, joissa hän saavutti yhden MM-hopean ja kaksi MM-pronssia. Jax edusti seuratasolla Leksands IF:ää kausina 1967–1977 ja 1979–1980 ja voitti Ruotsin-mestaruuden vuosina 1969, 1973, 1974 ja 1975. Hänen muita seurojaan olivat Vikarby IK, IF Björklöven, IK Rommehed ja IFK Lidingö.

## Lähteet
Kantalan rautatieasema

**Kantalan rautatieasema** () on lakkautettu rautatieliikennepaikka Savon radalla Mikkelissä. Se avattiin 1. lokakuuta 1889 samaan aikaan Savon radan kanssa. Asemarakennus rakennettiin vuosina 1887–1889 Oulun radan pysäkin tyyppipiirustusten mukaan. Sitä laajennettiin vuonna 1928. Aseman ulkoasussa on tapahtunut muutoksia ja sisätilat on uusittu. Miehitys asemalla lopetettiin 1. maaliskuuta 1969 ja henkilöliikenne lakkautettiin 29. toukokuuta 1983. Vuonna 1998 asemarakennuksen katto muutettiin tiilisestä peltiseksi. Tavaraliikenne lakkautettiin vuonna 2000 ja koko liikennepaikka lakkautettiin 22. marraskuuta 2001. Lakkauttamisen jälkeen sivuraiteet purettiin. Asemarakennus siirtyi 2007 Senaatti-kiinteistöille ja sitä kautta myyntiin.

## Lähteet
Fredrik Oskar Teodor von Kothen

**Fredrik Oskar Teodor von Kothen** (20. maaliskuuta 1832 Viapori – 13. helmikuuta 1894 Väinänlinna) oli Venäjän keisarillisessa armeijassa palvellut suomalainen kenraalimajuri.

Fredrik Oskar Teodor von Kothenin vanhemmat olivat luutnantti Fredrik Gustaf von Kothen ja Hedvig Charlotta Schmidt ja puoliso vuodesta 1862 Nadežda Alexandrovna Levsina. Myös heidän pojistaan Alexanderista ja Mikaelista tuli kenraalimajureita.  Fredrik Oskar Teodor von Kothen valmistui Paavalin kadettikoulusta Pietarista ja määrättiin vänrikkinä 15. kenttätykistöprikaatiin 1852. Aliluutnantiksi hänet ylennettiin 1854 Krimin sodan jälkeen, johon hän osallistui prikaatissaan, luutnantiksi 1856 ja alikapteeniksi 1862. Seuraavana vuonna Von Kothen tuli ensin 5. tykistödivisioonan esikunnan vanhemmaksi adjutantiksi ja sitten Vilnan sotilaspiirin tykistökomentajan adjutantiksi ja edelleen sotilaspiirin tykistön aluehallinnon esikunnan vanhemmaksi adjutantiksi. Hänet ylennettiin everstiluutnantiksi 1867 ja määrättiin 27. tykistöprikaatissa patterin päälliköksi 1871. Everstiksi von Kothen yleni 1875 ja kenraalimajuriksi 1888, jolloin hänet määrättiin 25. tykistöprikaatin komentajaksi. Hän kuoli tässä tehtävässä olleessaan helmikuussa 1894.

## Lähteet
Mauritz Ferdinand von Kothen

**Mauritz Ferdinand von Kothen** (17. kesäkuuta 1811 Lokalahti – 23. toukokuuta 1875 Janakkala) oli Venäjän keisarillisessa armeijassa palvellut suomalainen kenraalimajuri, vapaaherra ja valtiopäivämies.

Mauritz Ferdinand von Kothenin vanhemmat olivat senaattori, vapaaherra Gustaf von Kothen ja Johanna Agneta Tollet. Hänen ensimmäinen puolisonsa vuodesta 1842 oli kreivitär Amalia Magdalena Piper, toinen vuodesta 1857 vapaaherratar Anna Gustafva Fredrika Emilia Wrede af Elimä ja kolmas vuodesta 1866 Valborg Forsblom. Von Kothenin ja Piperin pojasta Gustaf Axel von Kothenista tuli kenraalimajuri, samoin kuin hänen veljistään Casimir von Kothenista ja Gustaf von Kothenista. Von Kothenin ja Forsblomin pojasta Axelista tuli sen sijaan säveltäjä ja hänen ja Wrede af Elimän pojasta Emil Fabian Mauritz von Kothenista tilanomistaja ja virkamies.

Mauritz Ferdinand von Kothen tuli oppilaaksi Haminan kadettikouluun 1825 ja määrättiin sieltä valmistuttuaan vänrikkinä Henkivartioväen Suomen tarkk’ampujapataljoonaan 1830. Hän osallistui Marraskuun kansannousun kukistamiseen 1831–1832 ja ylennettiin aliluutnantiksi 1832 ja luutnantiksi 1833. Von Kothen määrättiin Henkivartioväen Moskovan rykmenttiin 1835 ja ylennettiin alikapteeniksi 1841, kapteeniksi 1844 ja everstiluutnantiksi 1845, siirrettynä samana vuonna 8. suomenmaalaiseen linjapataljoonaan. Hänet määrättiin 2. suomenmaalaisen linjapataljoonan komentajaksi 1848, ylennettiin everstiksi 1852 ja siirrettiin 1855 ensin 3. suomenmaalaisen linjapataljoonan komentajaksi ja sitten yhdistetyn 3. ja 4. suomenmaalaisen linjapataljoonan komentajaksi. 1. suomenmaalaisen linjapataljoonan komentajaksi hän tuli 1857 ja Haminan kaupungin paikallispäälliköksi armeijan jalkaväessä 1863. Eron sotapalveluksesta von Kothen sai kenraalimajurina kesäkuussa 1872. Hän edusti aatelissäädyssä sukuaan valtiopäivillä 1863–1864.

## Lähteet
Gustaf von Kothen (kenraali)

**Gustaf von Kothen** (31. heinäkuuta 1808 Lokalahti – 23. joulukuuta 1861 Turku) oli Venäjän keisarillisessa armeijassa palvellut suomalainen kenraalimajuri ja vapaaherra.

Gustaf von Kothenin vanhemmat olivat senaattori, vapaaherra Gustaf von Kothen ja Johanna Agneta Tollet ja puoliso vuodesta 1837 vapaaherratar Sofia Matilda Beata von Kothen. Myös hänen veljistään Casimirista ja Mauritz Ferdinandista tuli kenraalimajureita. Gustaf von Kothen tuli oppilaaksi Haminan kadettikouluun 1823 ja määrättiin sieltä valmistuttuaan vänrikkinä palvelukseen Viipurin jalkaväkirykmenttiin 1827. Hänet ylennettiin aliluutnantiksi 1829 ja siirrettiin vänrikkinä Henkivartioväen Moskovan rykmenttiin 1830. Marraskuun kansannousun kukistamiseen osallistuttuaan hänet  ylennettiin aliluutnantiksi 1832, luutnantiksi 1834, alikapteeniksi 1838 ja kapteeniksi 1843. Everstiluutnanttina hänet siirrettiin Henkivartioväen Suomen tarkk’ampujapataljoonaan 1847 ja ylennettiin everstiksi seuraavana vuonna. Hänet määrättiin pataljoonan esikunnan nuoremmaksi esiupseeriksi 1849 ja ensin pataljoonan vt. komentajaksi 1850 ja sitten vakinaiseksi 1852. Von Kothen yleni keisarin sivusadjutantiksi 1854 ja kenraalimajuriksi 1856, jolloin hänet nimitettiin Venäjän armeijan tarkk’ampujapataljoonien tarkastajan apulaiseksi ja prikaatinkomentajan oikeuksin Suomen värvätyn väen valvojaksi. Hän kuoli ollessaan virkamatkalla Turussa joulukuussa 1861.

## Lähteet
Mats Lindh

**Mats Lindh** (12. syyskuuta 1947 Orsa – 8. elokuuta 2025) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Sapporon olympialaisissa 1972 ja kaksissa MM-kilpailuissa, joissa hän saavutti kaksi MM-pronssia. Lindh edusti seuratasolla kotimaassaan Mora IK:ta kausina 1966–1970, Örebro SK:ta kaudella 1970–1971 sekä Västra Frölundaa kausina 1971–1975 ja 1977–1982. Kaudet 1975–1977 hän pelasi Pohjois-Amerikan WHA-liigassa Winnipeg Jetsin joukkueessa ja voitti liigan mestaruuden kaudella 1975–1976. Hän pelasi WHA:ssa yhteensä 138 runkosarjaottelua, joissa hän teki 33 maalia ja sai 32 syöttöpistettä, sekä 33 pudotuspeliä, joissa hänen tehopisteensä olivat 4&nbsp;+&nbsp;9.

## Lähteet
Mor lam

**Mor lam** (, ), on alun perin thaimaalaista-laoslaista- maalaismusiikkia, länsimaissa vastaavaa kutsuttaisiin country-musiikiksi. 

## Tunnettuja esittäjiä

Tunnetuin mor lam -artisti ja supertähti on Jintara Poonlarp (). Hän kehitti perinteisestä mor lamista sähköisen version, jota muut ovat sittemmin jäljitelleet. Muita lajityylin edustajia ovat esimerkiksi Chalermpol Malakham (),  Dao Bandon (), Pimpa Pornsiri (), Monkhaen Kaenkoon (), Siriporn Ampaipong (), Pornsak Songsaeng (), Noknoi Uraiporn (), Honey Sri-Isan (), Poyfai Malaiporn (), Christy Gibson (), Moukdavanyn Santiphone (), Vieng Narumon () ja Ki Daophet Niuhuang ().

## Lähteet

## Aiheesta muualla
*Archive of Lao music 
*Laos Cultural Profile (Ministry of Information and Culture/Visiting Arts)
Kjell-Arne Vikström

**Kjell-Arne Vikström** (28. maaliskuuta 1951 Skellefteå – 9. syyskuuta 2002) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja kaksissa MM-kilpailuissa, joissa hän saavutti yhden MM-hopean ja yhden MM-pronssin. Vikström edusti seuratasolla kotimaassaan Clemensnäs IF:ää, Skellefteå AIK:ta, Södertälje SK:ta, Piteå IF:ää ja Malå IF:ää sekä kaudella 1978–1979 Saksassa EC Deilinghofenia.

## Lähteet
Finn Lundström

**Finn Lundström** (s. 4. heinäkuuta 1947 Kristiansand, Norja) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuoden 1975 MM-kilpailuissa, joissa Ruotsi saavutti pronssia. Lundström edusti seuratasolla Nybro IF:ää kausina 1968–1970, Timrå IK:ta kausina 1970–1975 ja 1981–1983 sekä Västra Frölundaa kausina 1975–1981.

## Lähteet
Karl-Johan Sundqvist

**Karl-Johan Sundqvist** (s. 9. maaliskuuta 1949) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta neljissä MM-kilpailuissa vuosina 1972–1975 ja saavutti niissä yhden MM-hopean sekä kolme MM-pronssia. Sundqvist edusti kotimaassaan Färjestads BK:ta kausina 1968–1980 ja pelasi uransa päätteeksi yhden kauden Sveitsissä EHC Arosan joukkueessa.

## Lähteet
Pohjolan häät

**Pohjolan häät** ovat Kalevalassa kuvattavat Seppä Ilmarisen ja Pohjan neidon häät. Häät ja niiden valmistelut kuvataan Kalevalan 20. runossa.

## Lähteet
Göran Högosta

**Göran Högosta** (s. 15. huhtikuuta 1954 Åppelbo) on ruotsalainen jääkiekkoilija, pelipaikaltaan maalivahti. Hän edusti Ruotsin maajoukkuetta Kanada-cupissa 1976 ja neljissä MM-kilpailuissa vuosina 1975–1978. Hän saavutti yhden MM-hopean ja kaksi MM-pronssia. Vuoden 1977 MM-kilpailuissa hänet valittiin turnauksen parhaaksi maalivahdiksi ja tähdistökentälliseen.

Högosta voitti Leksands IF:n joukkueessa Ruotsin-mestaruuden vuonna 1975. Hän edusti kotimaassaan myös IF Tunabrota, Västra Frölundaa ja Falu IF:ää. Kaudet 1977–1980 hän pelasi Pohjois-Amerikassa. NHL:ssä hän pelasi yhden ottelun New York Islandersin ja 21 ottelua Quebec Nordiquesin joukkueessa.

## Lähteet
Guido Scala

**Guido Scala** (14. helmikuuta 1936 Torino, Italia – 6. tammikuuta 2001 Italia) oli italialainen Aku Ankka-sarjakuvien tekijä, joka sekä käsikirjoitti että piirsi sarjakuvatarinoita. Yhteensä Scala tuotti Disneylle 461 sarjakuvatarinaa, joista 135 on julkaistu Suomessa. Scala aloitti sarjakuvien tekemisen 1950-luvulla maanmiehensä Luciano Bottaron opastuksessa, ja ensimmäisen sarjakuvatarinansa Disneylle hän teki vuonna 1962 yhteistyössä Bottaron kanssa. Alkuun Scalan kaikki sarjakuvat olivat Mikki Hiiri-aiheisia, mutta vuodesta 1971 eteenpäin hän teki myös Aku Ankka-aiheisia tarinoita.

## Lähteet
Culex pulidoi

**Culex pulidoi** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Cova Garcia ja Sutil Orama vuonna 1974. Lajia tavataan Venezuelasta. Sillä ei ole alalajeja.

## Lähteet
Overkillin diskografia

**[[Overkill]]** on yhdysvaltalainen  thrash metal -yhtye, joka on perustettu vuonna 1980 New Jerseyssä.
## Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Demot
* 
* 

## Kokoelmat
* 
* 
* 
* 
* 
* 

## Livealbumit
* 
* 
* 
* 
* 

## EP:t
* 
* 
* 
* 

## DVD:t
* Wrecking Everything – An Evening in Asbury Park (2002)
* Live at Wacken Open Air 2007 (2008)

## Musiikkivideot
Plaisir

**Plaisir** on kunta Ranskassa Yvelinesin departementissa Île-de-Francen alueella. Se sijaitsee noin 37 km Pariisista länteen.

## Nähtävyyksiä
Kunnan keskustassa oleva linna *Château de Plaisir* on peräisin 1600-luvulta. Linnan rakennuttaneen Le Tellierin suvun omistuksessa linna oli noin sadan vuoden ajan. Tämän jälkeen linnan omistus on vaihtunut useasti. Kaupunki osti linnan vuonna 1976 ja se kunnostettiin. Linna on nykyisin julkinen paikka, johon kaikilla on vapaa pääsy. Siellä sijaitsee kunnan kulttuuri- ja vapaa-ajantiloja. Linnan tiloissa oleva Robert Manuel -teatteri on nimetty Comédie-Françaisen kunniajäsenen Robert Manuelin mukaan. Myös linnan puisto kunnostettiin ja sen alkuperäinen muoto palautettiin. Puiston, linnan ja alueen muiden rakennusten muodostama kompleksi listattiin Ranskan historiallisten monumenttien luetteloon vuonna 1961.

Linnan vieressä oleva Saint-Pierren kirkko on peräisin noin vuonna 1260. Tyyliltään se oli tuolloin goottilainen. Kirkkoa on muutettu ja rakennettu uudestaan 1700-luvulta lähtien. 1980-luvulla kirkon holvit uhkasivat romahtaa ja niitä tuettiin. Vuoden 2010 alussa aloitettiin kirkon mittavat peruskorjaustyöt. Vuonna 2013 pidettiin kunnostetun kirkon avajaiset.


Tiedosto:Plaisir_Château2.JPG|Château de Plaisir
Tiedosto:Plaisir_-_église_Saint-Pierre_et_monument_aux_morts.jpg|Saint-Pierren kirkko


## Talous
Kunnassa toimii noin 1 300 yritystä, kuten JCDecaux, Safran, Lenôtre sekä Ikean Ranskan pääkonttori.

## Lähteet

## Aiheesta muualla
Wojciech Bogusławski

**Wojciech Romuald Bogusławski** (9. huhtikuuta 1757 Glinno – 23. heinäkuuta 1829 Varsova) oli puolalainen näyttelijä ja näytelmäkirjailija. Häntä pidetään "puolalaisen teatterin isänä".

Bogusławski toimi kolmena eri ajanjaksona Varsovan kansallisteatterin johtajana. Bogusławski kuoli vuonna 1829 Varsovassa. Hänen kunniakseen julkaistiin postimerkki.

## Lähteet

## Aiheesta muualla
W.F.O.

**W.F.O.** on thrash metal -yhtye Overkillin seitsemäs studioalbumi. Se julkaistiin 15. heinäkuuta 1994. 

## Kappaleet
#
#
#
#
#
#
#
#
#
#
#

## Kokoonpano
*Bobby "Blitz" Ellsworth – laulu
*D.D. Verni – basso
*Merritt Gant – kitara
*Rob Cannavino – kitara
*Tim Mallare – rummut
*Doug Cook – Koskettimet

## Aiheesta muualla
* 
*
Manolo Badrena

**Manolo Badrena** (s. maaliskuu 1952 Puerto Rico) on lyömäsoittaja.

Badrena soitti 1970-luvulla jazzyhtye Weather Reportissa ja kierteli lisäksi Rolling Stonesin kanssa. Hän jatkoi esiintymistä rockesiintyjien kanssa, mutta jazz pysyi hallitsevana hänen urallaan. Jazzin parissa hän pääsi työskentelemään muiden muassa Steve Khanin kanssa ja Spyro Gyra -kokoonpanossa. 1980-luvulla Badrena teki yhteistyötä muiden muassa saksofonisti Bill Evansin ja pianisti-säveltäjä Carla Bleyn kanssa. Badrena on jatkanut uraansa 2000-luvulla esiintymällä muiden muassa The Zawinul Syndicaten ja Trio Mundon kanssa. Hän on esiintynyt myös Pete Levinin, John Mayerin ja pitkäaikaisen yhteistyökumppaninsa Ahmad Jamalin kanssa. Badrena oli yksi Fuse One -yhtyeen jäsenistä.

## Lähteet
Takasago (Hyōgo)

**Takasago** () on Japanin kaupunki Honshūn saarella Kansain alueella Hyōgon prefektuurissa. Se sijaitsee prefektuurin eteläosassa Seton sisämeren Harimanmeren rannikolla Kakojoen suulla. Kaupungin alue on pääosin Kakojoen alavaa suistoaluetta, luoteisosissa on vuoristoa. Takasagossa on 88&nbsp;024 asukasta (tammikuussa 2020) ja sen pinta-ala on 34,38 neliökilometriä.

Asutus Takasagon alueella on vanhaa, ja sen maisemia kuvaillaan muun muassa *[[Man’yōshū]]*-runoantologiassa. Myöhemmin Edo-kaudella Takasago kehittyi vilkkaana satamapaikkakuntana ja veroiksi maksetun riisin keräyspaikkana. Se kuului Himejin daimiokuntaan. Meiji-restauraation jälkeen sinne sijoittui aluksi paperiteollisuutta, sittemmin rannikon laajoille täyttömaa-alueille myös metalli-, elintarvike-, elektroniikka- ja kemianteollisuutta. Kaupunkioikeudet Takasagolle myönnettiin vuonna 1956, kun silloinen Takasagon maaseutukaupunki ja kolme muuta kuntaa liitettiin yhteen. Kaupungin väkiluku kasvoi voimakkaasti osana laajempaa Hariman teollisuusaluetta. Historiallisesti Takasago tunnettiin mäntymetsistään ja hiekkarannoistaan, jotka ovat kuitenkin peittyneet teollisuuden alle.

Kaupungin kulttuuriperintöön kuuluu esimerkiksi Takasagon pyhäkkö, joka mäntyineen (*Aioi no matsu*) tunnetaan nōnäytelmästä *[[Takasago (näytelmä)|Takasago]]*. Muita merkittäviä rakennuksia ovat Jūrin-jin buddhalainen temppeli ja suurikokoisestä kivenlohkareesta tunnettu Ōshikon pyhäkkö. Takasagoa palvelevat JR Nishi-Nihonin San’yō-päälinja ja San’yō-rautateiden päälinja.

## Kuvia

Tiedosto:Takasagocho Higashimiyamachi, Takasago, Hyogo Prefecture 676-0043, Japan - panoramio.jpg|Higashimiyamachin kaupunginosaa
Tiedosto:Takasago2006.jpg|Teollisuutta Takasagossa vuonna 2006
Tiedosto:梅ヶ枝湯煙突（縦）P5130457.jpg|Umegaeyun kylpylä
Tiedosto:Takasago City Library ac (1).jpg|Takasagon kaupunginkirjasto
Tiedosto:Sanyo Sone Station 09.jpg|San’yō-Sonen rautatieasema


## Lähteet

## Aiheesta muualla

* Kaupungin internetsivut
Alianza Canina Latina

**Alianza Canina Latina** on Ranskan, Italian, Espanjan ja Portugalin kennelliittojen välinen koiria harrastava järjestö, joka perustettiin heinäkuussa 2018.  

## Rodut
Alianza Canina Latina on tunnustanut kaikkien FCI-rotujen lisäksi seuraavat kansalliset rodut:  

**Espanja**
* alano español
* andalusianpodenco (*Podenco Andaluz*)
* baskienpaimenkoira (*Perro de Pastor Vasco*/*Euskal Artzain Txakurra*)
* garafíanpaimenkoira (*Perro de Pastor Garafiano*)
* leoninpaimenkoira (*Perro Leonés de Pastor*)
* majorero
* maneto
* navarranseisoja (*Pachón Navarro*)
* valduezankoira (*Valdueza*)
* valencianpodenco (*Podenco Valenciano*)

**Italia**
* biellanpaimenkoira (*Cane di Oropa*)
* fonninpaimenkoira (*Cane Fonnese*)
* silanpaimenkoira (*Pastore della Sila*)
* sisilianpaimenkoira (*Cane de Mannara*)
* spino degli iblei

**Portugali**
* algarvenkoira (*Cão do Barrocal Algarvio*)
* barbado da Terceira

**Ranska**
* bruno saint hubert français
* korsikankoira (*Cursinu*)
* provencenajokoira (*Briquet de Provence*)
* saint-usugenspanieli (*Épagneul de Saint-Usuge*)

## Lähteet
Archibald

**Archibald** eli Velhokoira Archibald (ransk. *Archibald le Magichien*) on ranskalainen animaatiosarja, joka on DiC Audiovisuelin tuottama piirrossarja. Velhokoira nimeltään Archibald lähtee ystävänsä Petterin kanssa mitä kummallisiin seikkailuihin, joissa ratkaistaan ihmisten kehon terveydet päästä varpaisiin. Sarjaa alettiin esittää vuosina 1980-1981. Archibald julkaistiin Suomessa VHS-kasetille vuonna 1988, joka tuli Screenet Ay:n julkaisemana videokasettina OMAXI-levittäjän kanssa myyntivideolle, kun se tekstitettiin suomeksi ruotsinkielisellä jälkiäänityksellä.
Thomas Hjalmar Westgård

**Thomas Hjalmar Maloney Westgård** (s. 10. lokakuuta 1995 Leka, Norja) on irlantilainen maastohiihtäjä, joka on kilpaillut maailmancup-tasolla kaudesta 2016–2017 alkaen.

Norjassa syntyneen ja asuvan Westgårdin äiti on irlantilainen, ja hänellä on kaksoiskansalaisuus. Hän aloitti maastohiihdon harrastamisen 16–17-vuotiaana ja siirtyi kesäkuussa 2016 edustamaan Irlantia. Hän asuu Meråkerissa, jossa häntä valmentaa hiihdon kuusinkertainen arvokilpailuvoittaja Frode Estil.

Westgård osallistui ensimmäisen kerran maailmancup-kilpailuun kaudella 2016–2017, jolloin hän sijoittui 2. joulukuuta 2016 käydyssä Lillehammerin perinteisen hiihtotavan sprintin karsinnassa sijalle 75. Hänestä tuli ensimmäinen Irlantia maastohiihdon maailmancupissa edustanut urheilija. Ensimmäiset maailmancupin pisteensä hän saavutti kaudella 2018–2019 oltuaan Holmenkollenin 50 kilometrin perinteisen hiihtotavan yhteislähdössä sijalla 22. Kymmenen parhaan joukkoon hän sijoittui ensimmäisen kerran oltuaan yhdeksäs Tour de Skihin kuuluneessa Val di Fiemmen 15 kilometrin perinteisen hiihtotavan yhteislähtökilpailussa tammikuussa 2021. Parhaimmillaan hän on ollut kuudes Minneapolisin 10 kilometrin vapaan hiihtotavan kilpailussa helmikuussa 2024.

Arvokilpailuissa Westgård oli ensi kerran mukana Lahden MM-kilpailuissa 2017, jossa hän osallistui kolmelle matkalle. Hänen paras tuloksensa oli 49. sija 15 kilometrin perinteisen kilpailussa. Pyeongchangin talviolympialaisissa 2018 hän osallistui niin ikään kolmelle matkalle ja sijoittui niistä parhaiten 30 kilometrin yhdistelmäkilpailussa, sijalle 59. Seefeldin MM-kilpailuissa 2019 hänen paras sijoituksensa oli 35. sija 15 kilometrin perinteisen kilpailussa. Lisäksi hän oli parisprintin 27. parinaan Jan Rossiter. Oberstdorfin MM-kilpailuissa 2021 hän sijoittui 50 kilometrin perinteisen hiihtotavan yhteislähtökilpailussa 25:nneksi. Pekingin olympialaisissa 2022 hän oli 15 kilometrin perinteisen hiihtotavan kilpailussa neljästoista. Planican MM-kilpailuissa 2023 hän sijoittui 50 kilometrin perinteisen hiihtotavan yhteislähtökilpailussa 18:nneksi. Trondheimin MM-kilpailuissa 2025 hän oli 50 kilometrin vapaan hiihtotavan yhteislähtökilpailussa kolmastoista. Milanon ja Cortinan olympialaisissa 2026 hän sijoittui 50 kilometrin perinteisen hiihtotavan yhteislähtökilpailussa 23:nneksi.

## Lähteet
Kolmannen planeetan arvoitus

**Kolmannen planeetan arvoitus** on Sojuzmultfilmin tuottama neuvostoliittolainen animaatioelokuva, joka julkaistiin vuonna 1981. Animaation on ohjannut Roman Katšanov. Elokuvan kesto on 50 minuuttia.

## Rooleissa

## Lähteet

## Aiheesta muualla
*
Chevreuse

**Chevreuse** on kunta Ranskassa Yvelinesin departementissa Île-de-Francen alueella. Se sijaitsee vehreässä Yvettejoen halkomassa Vallée de Chevreuse -laaksossa, noin 37 km Pariisista lounaaseen.

## Nähtävyyksiä
Kunnan nähtävyyksiä on 1000-luvulta peräisin oleva *Château de la Madeleine*. Se on rakennettu Chevreusen laaksoa reunustavan mäen päälle suojaamaa kylää. Linna on ollut mukana useassa taistelussa, erityisesti satavuotisessa sodassa. Nykyään linnassa on luonnonpuisto Parc naturel régional de la Haute Vallée de Chevreusen pääkonttori.

Kunnan historiallisen keskusta on kehittynyt keskiaikaisten Saint-Martinin kirkon ja Saint-Saturninin luostarin ympärille. Luostari on ollut vuodesta 2011 lähtien tilana nykytaiteen näyttelyille ja kulttuuritapahtumille.


Tiedosto:Château_de_la_Madeleine,_Chevreuses,_Photo_aérienne_13.jpg|Château de la Madeleine
Tiedosto:Église_Saint-Martin_de_Chevreuse_2017_n1.jpg|Saint-Martinin kirkko
Tiedosto:Prieuré_Saint-Saturnin_Chevreuse_2012_03.jpg|Saint-Saturninin luostari


## Lähteet

## Aiheesta muualla
Thomas Corneille

**Thomas Corneille** (1625−1709) oli ranskalainen näytelmäkirjailija. Hänen ensimmäinen näytelmänsä oli komedia *Les engagements du hasard* (1647). Hänen ensimmäinen murhenäytelmänsä *Timocrate* (1656) vastaanotettiin niin suosiollisesti, että se pysyi keskeytyksettä näyttämöllä puoli vuotta. Hänen muita näytelmiään ovat *Ariane* (1672), jota Voltaire piti hänen parhaana draamanaan, ja *Le comte Essex*. Hänellä oli kirjailijana kaikki veljensä viat, mutta ei hänen eteviä ja yleviä ominaisuuksiaan. Corneille oli myös kielitieteilijä.

Corneille oli Ranskan akatemian jäsen.

Thomas Corneillen veli oli näytelmäkirjailija Pierre Corneille.

## Lähteet

## Aiheesta muualla
Frans de Cort

**Frans de Cort** (1834−1878) oli flaamilainen runoilija. Cortin runollinen mielikuvitus ei ollut korkealentoinen, mutta sen sijaan hänen runoissaan on tunteen syvyyttä ja tunnelmallisuutta. Hän ylistää etupäässä kodin ja avioliiton tuottamaa onnea. Hänen runokokoelmiansa ovat *Liederen* ('Lauluja', 1857−1859), *Zingzang* (1866) ja *Liederen* (1868). Cort käänsi äidinkielelleen ulkomaisia runoilijoita.

## Lähteet
Pietro Cossa

**Pietro Cossa** (1830–1881) oli italialainen näytelmäkirjailija, kuuluisin aikansa italialaisista historiallisen näytelmän luojista. Hänen ensimmäistä näytelmäänsä *Mario e i Cimbri* (1862) ei esitetty. Kohtalaista suosiota saavuttivat hänen draamansa *Puškin* (1869), *Sordello* (1872), *Beethoven* (1872), *Monaldeschi* (1874). Mutta hänen omintakeinen näytelmänsä *Nerone* (1871) oli vuosikymmenen suurin näyttämömenestys. Cossan seuraavat näytelmät ovat *Messalina* (1876), *Cleopatra* (1879), komedia *Plauto e il suo secolo* (1876) ja draamat *Cola di Rienzi*, *Giuliano Apostata* (1876), *I Borgia* (1878), *Cecilia* ja *I Napoletani* (1879). Suunnittelun suurpiirteisyys on useille näille näytelmille ominaista, mutta niitä haittaa usein komposition hajanaisuus ja mielikuvituksen liioittelu.

## Lähteet

## Aiheesta muualla
Isaäc da Costa

**Isaäc (Isaak) da Costa** (1798–1860) oli alankomaalainen runoilija, prosaisti ja kääntäjä. Hän alkoi kirjallisen toimintansa kääntämällä hollanniksi Aiskhyloksen näytelmät *Persai* (1816) ja *Prometheus* (1820). Vuonna 1818 hän julkaisi näytelmän *Alphonsus I*. Melkein 25 vuotta hän toimi poleemikkona. Vuonna 1840 hän yllätti suurella poliittis-historiallisella runoelmalla *Vijfentwintingjaren*, jota seurasi vähitellen muita samanlaisia runoja. Erinomaisia ovat vielä hänen runonsa *Hagar* (1847) ja hänen joutsenlaulunsa *De slag bij Nieuwpoort* (1859).

## Lähteet

## Aiheesta muualla
Koruheloahven

**Koruheloahven** (*Anthias anthias*), aiemmin koruahven, on heloahventen heimon (Anthiidae)  subtrooppisissa merivesissä elävä kalalaji. Se on sukunsa *[[Anthias]]* tyyppilaji.

## Koko ja ulkonäkö

Koruheloahvenen tavallinen pituus on 15 senttimetriä ja maksimipituus 27 senttimetriä. Sen ruumis on suhteellisen korkea ja sivusuunnassa litteä. Suu on suuri ja vino, alaleuka on yläleukaa hieman suurempi. Selkäevä on kaksiosainen, ja sen ensimmäisessä osassa on piikkejä, kun taas jälkimmäisessä, suuremmassa ja muodoltaan purjemaisessa osassa on pehmeitä ruotoja. Selkäevän etuosan kolmas piikki on erikoisen suuri, jopa kolminkertaisesti muita piikkejä suurempi. Vatsaevät ovat myös hyvin suuria ja muodoltaan teräviä.

## Levinneisyys ja elinympäristö
Koruheloahventa tavataan Välimeressä sekä Atlantin itäosissa Portugalista ja  Azoreista etelään Namibian pohjoisosiin asti. Tietyillä alueilla, kuten Välimeren Espanjan-osissa,  populaatiot ovat lievästi heikentyneet, mutta kokonaisuudessaan Kansainvälinen luonnonsuojeluliitto IUCN luokittelee koruahvenen Euroopan alueella elinvoimaiseksi lajiksi. Koruheloahven elää tavallisesti 15–300 metrin syvyydessä  kallio- ja sorapohjilla sekä vedenalaisissa luolissa.

## Ravinto ja elintavat
Koruheloahvenen ravintoa ovat äyriäiset ja pienet kalat. Se on yöeläin. Lisääntyminen tapahtuu heinä-syyskuussa. Koruahvenilla koiras on parven johtaja. Jos hallitseva koiras kuolee, parven vanhin naaras pystyy vaihtamaan sukupuoltaan ja tulee näin uudeksi johtajaksi.

## Käyttö ja kalastus
Koruheloahvenen kaupallinen merkitys on vähäistä, vaikka sitä markkinoidaankin yleisenä joissakin Välimeren maissa, kuten Marokossa. Lajia saadaan sivusaaliina kaupallisessa kalastuksessa, urheilukalastuksessa ja katkarapukalastuksessa.

## Lähteet
Juri Kasparjan

**Juri Dmitrijevitš Kasparjan** (Ю́рий Дми́триевич Каспаря́н, s. 24. kesäkuuta 1963 Simferopol, Ukrainan SNT) on venäläinen kitaristi, joka tuli tunnetuksi neuvostoliittolaisen rockyhtye Kinon jäsenenä. Kasparjan oli myös merkittävässä osassa 1980–luvun  Leningradissa vaikuttaneessa virallisen neuvostojärjestelmän ulkopuolisessa vaihtoehtokulttuurissa.

## Elämä ja ura

Kasparjan syntyi Simferopolissa Krimillä, jossa hänen äitinsä biologi Irina Solomonovitš Guslits oli lomailemassa. Isä Dmitri Kasparjan oli hyönteistieteilijä. Kasparjan on armenialainen nimi ja Irina oli juutalaissyntyinen. Kasparjan kasvoi perheen kotikaupungissa Leningradissa.

Vuosina 1970–1977 Kasparjan opiskeli lasten musiikkikoulussa sellonsoittoa, mutta siirtyi länsimaisen rockin vaikutuksesta kitaransoittoon. Vuonna 1983 hän tapasi Viktor Tsoin, josta tuli hänen läheisin yhteistyökumppaninsa ja ystävänsä. Kasparjanista tuli perustetun uuden aallon yhtyeen Kinon soolokitaristi. Vuodesta 1985 alkaen uuden vuosikymmenen alkuun asti Kasparjan osallistui Sergei Kurjohinin Popmekaniikka-musiikkikollektiivin (*Поп-механика*) konsertteihin ja äänitteisiin (ml. elokuvamusiikki).

Vuosina 1986–1989 hän tutustui Johanna Stingray'hin, josta tuli merkittävä neuvostorockin ja neuvostoliittolaisen popkulttuurin välittäjä länsimaihin. Kasparjan, Tsoi ja Boris Grebenštšikov vierailivat Stingray'n omalla albumilla. Marraskuun 2. päivänä 1987 Kasparjan avioitui Stingrayn kanssa. Avioliitto päättyi 1991. Kasparjan kierteli 1980–luvun lopulla ns. kinomanian aikaan neuvostotasavalloissa, Euroopassa ja Yhdysvalloissa. 

Viktor Tsoi sai surmansa auto-onnettomuudessa Latviassa 15. elokuuta 1990. Samana syksynä Kasparjan otti vastaan ortodoksikasteen ja samalla nimen Georgij, jota käyttää edelleen. Samoihin aikoihin Kasparjan upposi esoteerisiin ja filosofisiin kysymyksiin. Kasparjan osallistui uuden Venäjän aikana erilaisiin vaihtoehtomusiikkiprojekteihin. 

Kasparjan avioitui 2. maaliskuuta 2004 Natalia Nikolajevna Nazarovan kanssa.
Louis Couperus

**Louis Marie Anne Couperus** (10. kesäkuuta 1863 Gravenhage, Alankomaat – 1923) oli aikansa merkittävimpiä alankomaalaisia romaaninkirjoittajia. Hän julkaisi 20-vuotiaana ensimmäisen runokokoelmansa *Een Lent van Vaerzen*, mutta siirtyi pian kokonaan romaanin alalle. Hänen romaanejaan ovat muun muassa *Eline Vere* (1889), joka luo voimakkain piirtein kuvan Haagin yhteiskunnasta, *Noodlot* (1890); *Majesteit* (1893), *Wereldvrede* (1894), *Metamorfoze* (1897), *De stille Kracht* (1899), *Kleine Zielen* (1901). Couperus on lisäksi kirjoittanut novellikokoelman *Eene Illuzie* (1892) ja saturunoelmat *Psyche* (1897) ja *Fidessa* (1899).

## Suomennetut teokset
* *Kuusikymmentä vuotta sitten* (*Van oude Menschen, de Dingen, die Voorbygaan*), suom. Helmi Krohn, Helsinki: Otava 1924. Sarja: Otavan uusi romaanisarja 22
* *Hiljainen voima* (*De stille kracht*), suom. Heimo Pihlajamaa, Hämeenlinna: Karisto 1983 

## Lähteet

## Aiheesta muualla
Android Runtime

**Android Runtime** (ART) on Android-alustalla käytettävä ajoympäristö. Ympäristö kääntää ohjelmat natiiville konekielelle.

Android Runtime on korvannut aiemmin käytetyn Dalvik-virtuaalikoneen Androidin versiossa 5.0, mutta se tukee edelleen Dalvikin DEX-tavukoodimuotoa. ART käyttää ennen ajoa tehtävää kääntämistä (, AOT) ajonaikaisen kääntämisen (, JIT) sijaan, joka nopeuttaa ohjelmien käynnistymistä.
ART parantaa automaattisen roskienkeruun aiheuttamaa hidastumista ja sisältää tiukemman asennuksen aikaisen verifioinnin kuin Dalvik.

Android-alustalle tehdyt työkalut (Jack) kääntävät Java-ohjelmat DEX-tavukoodiksi (). ART käyttää Dalvikin tavukoodimäärittelyä. ART-ympäristössä hyvin toimivat ohjelmat pitäisi toimia hyvin myös Dalvik-ympäristössä, mutta vastakkainen ei välttämättä pidä paikkaansa. Dalvik-virtuaalikoneelle tehdyt sovellukset voivat vielä käyttää ajonaikaista kääntämistä.

Android 7 (N, Nougat) -versiosta lähtien Java-kirjastot ovat käyttäneet OpenJDK:ta aiemman Apache Harmonyn sijaan. Samassa yhteydessä AOT/JIT-käännös on saanut tuen profilointiin perustuvalle optimoinnille.

Android 13:n myötä ART käyttää Linux-ytimen `userfaultfd`-ominaisuutta (sivutuksen käsittely käyttäjäavaruudessa): uusi roskienkeruu poistaa ylimääräistä kuormaa, pienentää muistinkäyttöä ja pienentää käännetyn koodin kokoa. Android 13:ssa on uusi julkinen API `Reference.refersTo()`, JNI-kutsut ovat nopeampia ja ART suorittaa enemmän tavukoodin validoinnista sovelluksen asennuksen aikana jolloin lataaminen nopeutuu.

## Lähteet
Paul Louis Courier

**Paul Louis Courier de Méré** (1772−1825) oli ranskalainen kirjailija ja filologi. Hän aloitti uransa sotilaana ja kunnostautui Italian retkillä (1792−1797 ja 1805). Wagramin taistelun jälkeen otti erosi 1809 sotapalveluksesta ja rupesi jatkamaan filologisia tutkimuksiaan, joita hän oli aina harrastanut. Firenzessä hän löysi täydellisen kappaleen Longoksen romaania *[[Dafnis ja Khloe]]*, jonka hän julkaisi 1810. Hän palasi Ranskaan 1812 ja julkaisi filologisen toimintansa ohella poliittisia lentokirjasiaan, joissa hän purevan sukkelasti vastusti aatelistoa ja katolista papistoa. Hänen lukuisat lentokirjasensa, kuten *Le pamphlet des pamphlets* (1824) ovat henkevän ranskalaisen tyylin mestariteoksia. Huomattavimmat Courierin teosten laitokset ovat vuodelta 1830 (sis. Armand Carelin johdanto) ja vuodelta 1837.

## Lähteet

## Aiheesta muualla
Châlette-sur-Loing

**Châlette-sur-Loing** on kunta Ranskassa Loiret'n departementissa Centre-Val de Loiren alueella.  Se sijaitsee noin 110 kilometriä Pariisista etelään.

Kunnan alueella on runsaasti vesistöjä. Se sijaitsee kahden joen, Loingin ja Solinin varrella. Lisäksi kuntaa halkoo kolme kanavaa: Canal du Loing, Canal de Briare ja Canal d'Orléans.

Châlette-sur-Loing on tehdaskaupunki, joka alkoi kukoistaa Hutchinsonin kumitehtaan kehityksen myötä.

## Lähteet

## Aiheesta muualla
Nasaalinen käyttö

**Nasaalinen käyttö** on lääkkeen käyttämistä nenän kautta. Jotta lääkettä voi käyttää nasaalisesti, sen tulee olla vesiliukoinen. Yleisimmin lääkkeitä käytetään naasalisesti, kun niitä halutaan käyttää väärin, vaikutuksen alkamista nopeuttaa ja biosaatavuutta parantaa.
Jessica Lunsfordin murha

**Jessica Marie Lunsford** (6. lokakuuta 1995 – 24. helmikuuta 2005) oli floridalainen 9-vuotias pikkutyttö, joka joutui seksuaalirikollisen John Coueyn sieppaamaksi ja murhaamaksi helmikuussa 2005.

Lunsford katosi kotoaan 24. helmikuuta 2005. John Couey oli tunkeutunut Lunsfordien kotiin ja vienyt tytön lähellä sijaitsevalle asuntovaunulleen. Hän oli pitänyt tyttöä kaapissa, joten hänen kämppäkaverinsa eivät tienneet Jessican läsnäolosta mitään. Couey raiskasi tytön useasti sängyssään ja pakotti tytön pissaamaan komeroon. Poliisit kävivät etsimässä Coueyta ja Jessicaa Coueyn asuntovaunulta, mutta eivät kuitenkaan tarkastaneet vaatekaappia, jossa tyttö oli.

Myöhemmin Couey päätti hankkiutua Jessicasta eroon, ja houkutteli tämän menemään kahteen mustaan jätesäkkiin. Couey oli uskotellut Jessicalle, että hän pääsisi kotiin. Couey kuitenkin hautasi tytön elävältä. Tyttö kuoli tukehtumalla, joka kesti arviolta 3-5 minuuttia.

Poliisit löysivät Jessican ruumiin Coueyn kertomasta paikasta 19. maaliskuuta 2005, eli kolmisen viikkoa tytön kuoleman jälkeen. Jessicalle tehtiin ruumiinavaus, jossa hänen emättimestään löytyi repeämä, mikä viittasi siihen, että Couey oli raiskannut hänet. Kuolinsyyntutkija päätteli, että repeämä olisi syntynyt noin kuusi tuntia ennen kuolemaa. Tytön ruumiista löytyi myös kokaiinin jäämiä, koska hän oli ollut ympäristössä, jossa oli käytetty kyseistä ainetta. Ruumiinavauksessa huomattiin myös, että tyttö oli työntänyt kaksi sormeaan jätesäkin läpi, mikä viittasi siihen, että hänet oli haudattu hänen ollessaan elossa.

Couey todettiin syylliseksi kaikkiin syytekohtiin Floridassa 7. maaliskuuta 2007. Häntä syytettiin kidnappauksesta, seksuaalisesta pahoinpitelystä ja ensimmäisen asteen murhasta. Valamiehistö vaati kuolemantuomiota Coueylle, joka tuomittiin kuolemaan ja kolmeen peräkkäiseen elinkautiseen.

John Couey kuoli luonnollisiin syihin vuonna 2009.

## Jessica's law (Jessican laki)
Jessican isä Mark Lunsford alkoi ajaa lakialoitetta tyttärensä kuoleman jälkeen. Hän vaati aloitteessaan muun muassa pidempiä vankilatuomioita sekä sähköisten seurantalaitteiden käyttöä kaikilla ehdonalaisessa olevilla seksuaalirikollisilla. Isän aloite hyväksyttiin ja allekirjoitettiin laiksi 2. toukokuuta 2005. Laki astui voimaan 1. syyskuuta samana vuonna.

## Lähteet

## Aiheesta muualla
* https://www.findagrave.com/memorial/10638059/jessica-marie-lunsford Jessica Lunsfordin muistosivu 
* https://www.foxnews.com/us/jessica-lunsford-case
* https://www.youtube.com/results?search_query=jessica+lunsford aiheeseen liittyviä videoita
Maiquetía Simón Bolívarin kansainvälinen lentoasema

**Simón Bolívarin kansainvälinen lentoasema**  sijaitsee Maiquetíassa La Guairan osavaltiossa Venezuelassa, noin 21 kilometriä länteen pääkaupunki Caracasista.

## Historia
Lentokenttä avattiin vuonna 1945. Vuosina 1952–1962 terminaalia laajennettiin ja kiitotietä pidennettiin 3&nbsp;000 metriin ja levennettiin 60 metriin.

## Lentoyhtiöt ja kohteet
*Aerocaribe Airlines Charter: Los Roques
*Aeropostal: Havana, Porlamar, Santiago de Cuba
*Air Europa: Madrid
*Air France: Pariisi-Charles De Gaulle
*Albatros Airlines: Barranquilla, Bogotá, Las Piedras, Los Roques, Medellín, Porlamar, Puerto Cabello, Puerto Ordaz, San José (Costa Rica)
*Avior Airlines: Barcelona (Venezuela), Barinas, Bogotá, Cali, Curacao, Guayaquil, Lima, Manaus, Medellín, Porlamar, Puerto Ordaz, Punta Cana
*Caribbean Airlines: Port of Spain
*Conviasa: Barinas, Cancún, Cumaná, El Vigía, Guayaquil, Havana, La Fría, Las Pierdas, Managua, Maracaibo, Maturín, Panama City-Tocumen, Porlamar, Puerto Ayacucho, Puerto Ordaz, Quito, San Fernando de Apure, Santa Cruz de La Sierra-Viru Viru, Santo Domingo del Táchira, San Tomé, Toluca/Mexico City
*Copa Airlines: Panama City-Tocumen
*Estelar Latinoamerica: Barquisimeto, Buenos Aires-Ezeiza, Cumaná, Lima, Lissabon, Madrid, Maracaibo, Maturín, Porlamar, Puerto Ordaz, Santiago de Chile, Santo Domingo del Táchira
*Iberia: Madrid
*LASER Airlines: Aruba, Barccelona (Venezuela), Barquisimeto, Bogotá, Curacao, El Vigía, Guayaquil, La Fría, Maracaibo, Panama City-Tocumen, Porlamar, Puerto Ordaz, Santo Domingo-Las Americas
*Plus Ultra Líneas Aéreas: Madrid, Teneriffa-Pohjoinen
*RUTACA Airlines: Barcelona (Venezuela), Ciudad Bolívar, Porlamar
*SASCA Charter: Los Roques
*TAP Air Portugal: Lissabon (keskeytetty)
*Turkish Airlines: Istanbul
*Venezolana: Maracaibo, Maturín, Panama City-Tocumen, Porlamar, Port of Spain, Santo Domingo-Las Americas
*Wingo: Bogotá
Hydroklooritiatsidi

**Hydroklooritiatsidi** eli **hydroklorotiatsidi** on diureetteihin eli nesteenpoistolääkkeisiin kuuluva lääkeaine. Se lisää siis virtsan erittymistä, jolloin elimistöstä poistuu nestettä ja sydän kuormittuu vähemmän.

Hydroklooritiatsidi on mieto diureetti, jota käytetään etenkin kohonneen verenpaineen ja turvotusten hoitoon. Se on halpa lääke ja tehostaa muiden verenpainelääkkeiden vaikutusta. Se voidaan yhdistää esimerkiksi ACE-estäjään ja at-salpaajaan. Näiden lisäksi mukaan voidaan vaikeassa verenpainetaudissa käyttää kalsiumkanavansalpaajaa. Seerumin natrium- ja kaliumtasoja tulisi seurata diureettihoidon aikana säännöllisesti. Haittavaikutuksena on usein hypokalemia. Yliannostus voi erittäin harvoin johtaa kuolemaan.

Hydroklooritiatsidia voidaan käyttää myös yhdistelmälääkkeenä kandesartaanin kanssa.

Hydroklooritiatsidista on markkinoilla myös yhdistelmäverenpainelääke, jossa on sekä itse varsinaisesti verenpainetta alentavaa, ATR-estäjiin kuuluvaa kandesartaania ja hydroklooritiatsidia. Lääkettä määrätään potilaille, joilla pelkästään kandesartaani- tai hydroklooritiatsidihoito ei ole laskenut verenpainetta riittävästi. Tähän yhdistelmälääkkeellä toteutettavaan hoitoon voidaan siirtyä, jos voidaan harkita, että se on kliinisesti tarkoituksenmukaista. Hoidon mahdollinen este on tablettien sisältämä laktoosi, jos potilaalla on esimerkiksi vaikea laktoosi-intoleranssi.

## Lähteet
Mirwais Amir Khan

**Mirwais Khan Hotak** (1673–1715) oli ghelzai-paštujen heimopäällikkö ja Hutak-dynastian perustaja. Hutak-dynastian synty ajoittuu 1700-luvun alkuun, jolloin Persiaa hallinneen safavidi-dynastian ote valtakunnan itäosista alkoi heikentyä. Mirwais surmasi taistelussa safavidivaltaa Kandaharissa pitäneen kuvernöörin ja nykyisen Afganistanin alueelle syntyi riippumaton Hutak-dynastia, joka kuitenkin muodollisesti tunnusti Intian mogulivallan yliherruuden alueella. Safavidit eivät enää onnistuneet syrjäyttämään Mirwaisia vallasta ja valtaamaan valtakunnan itäosia takaisin. Mirwaisin jälkeen häntä seurasi vallassa hänen poikansa Mir Mahmud.

## Lähteet
Harmaatinami

**Harmaatinami** (*Tinamus tao*) on tinamien (Tinamidae) heimoon ja isotinamien (*Tinamus*) sukuun kuuluva Etelä-Amerikassa tavattava lintulaji. Coenraad Jacob Temminck kuvasi lajin tieteelle vuonna 1815 Parásta Brasiliasta.

## Koko ja ulkonäkö
Harmaatinamin pituus vaihtelee 42,5 ja 49 senttimetrin välillä. Koiras painaa 1 325–1 863 grammaa, naaras 1 430–2 080 grammaa. Täten harmaatinami on heimonsa suurikokoisin laji.

## Levinneisyys ja elinympäristö
Harmaatinamia tavataan Andien itäisillä rinteillä ja Brasilian Cerradossa. *Larensis*-alalaji on levinnyt Kolumbian keskiosiin ja Venezuelan luoteisosiin. Alalajia *kleei* taas tavataan Kolumbian eteläosista ja Ecuadorin itäosista Peruun, Boliviaan ja Brasilian länsiosiin. Alalaji *septentrionalis* elää luoteisessa Venezuelassa ja mahdollisesti myös Guyanassa, mistä sitä ei kuitenkaan ole tavattu viime aikoina. Nimialalaji *tao* on kotoperäinen Brasilian pohjoisosissa. Nykyisin lajilla on arvioitu elossa 100 000–499 999 sukukypsää yksilöä. Arvio perustuu lajin runsauteen Perussa. Metsäkato on harmaatinamin suurin uhka, koska se vaatii menestyäkseen koskematonta metsää ja on siten erityisen altis pirstoutumiselle ja muille häiriötekijöille. Lajin levinneisyys on jo valmiiksi hajanainen. Paikoin myös metsästys vähentää harmaatinamien lukumääriä. Kansainvälinen luonnonsuojeluliitto IUCN luokitteli harmaatinamin elinvoimaiseksi lajiksi vuosien 2004–2009 arvioissaan, mutta on vuoden 2012 arviosta lähtien pitänyt sitä vaarantuneena.

## Ravinto ja elintavat
Harmaatinamin ravinto koostuu pääasiassa hedelmistä, joskus siemenistä, selkärangattomista ja toisinaan pienistä selkärankaisista. Lisääntymisaika on Kolumbiassa tammikuusta maaliskuuhun ja Venezuelassa kesäkuussa. Harmaatinami pesii yleensä pienissä karikkeen koloissa suurten puiden juurella tai pensaiden juurien joukossa.

## Lähteet
Viljo Leskinen

**Viljo Armas Antero Leskinen** (16. joulukuuta 1909 Toholampi – 16. marraskuuta 1945 Helsinki) oli suomalainen ampuja.  

Leskinen osallistui Berliinin olympiakisoihin 1936, jossa sijoittui pienoiskiväärin makuukilpailussa 15:nneksi. MM-kilpailuissa hän saavutti henkilökohtaisissa kilpailuissa kaksi hopeaa ja joukkuekilpailuissa viisi kultaa, kolme hopeaa ja kaksi pronssia. Henkilökohtaiset mitalit tuli Helsingin MM-kilpailuissa 1937 pienoiskiväärin täysottelusta ja pystykilpailusta. SM-kilpailuissa hän voitti viisi kultaa pienois- ja vapaakiväärillä 1931–1937.

Leskinen edusti urallaan Suomen Metsästysyhdistystä ja Patruunatehtaan Ampujia. Hänen veljensä Kullervo Leskinen oli myös ampuja.

Leskinen kuoli 16. marraskuuta 1945 Helsingissä. Hän oli myöhään edellisenä iltana 15. marraskuuta riidan päätteeksi ampunut erään naisen ja sen jälkeen itsensä.

## Lähteet

## Aiheesta muualla
* Urheilumme tekijämiehiä: Yhtä pinnaa vailla. Viljo Armas Antero Leskinen, Seura, 10.05.1939, nro 19, s. 22, Kansalliskirjaston digitaaliset aineistot
Culex marquesensis

**Culex marquesensis** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Stone ja Rosen vuonna 1953. Lajia tavataan Ranskan Polynesiasta. Sillä ei ole alalajeja.

## Lähteet
Kirjokiven junaonnettomuus 1962

**Kirjokiven junaonnettomuus** tapahtui 24. syyskuuta 1962 Savon radalla Kirjokiven rautatieasemalla Valkealassa, kun Kouvolasta pohjoiseen matkannut henkilöjuna 771 ja pohjoisesta tullut tavarajuna 7910 törmäsivät toisiinsa.

Kouvolasta pohjoiseen lähtenyt henkilöjuna 771 oli pysähtynyt Kirjokiven asemalle odottamaan pohjoisesta vastaan tulevaa tavarajunaa 7910. Henkilöjuna odotti raiteella yksi ja tavarajuna oli tarkoitus ohjata raiteelle kaksi. Vaihteen vaihtaminen ei kuitenkaan onnistunut ja tavarajuna törmäsi pysähdyksissä olleeseen henkilöjunaan. Onnettomuudessa loukkaantuneet vietiin Kuusankosken aluesairaalaan. Tavarajunaa vetänyt Hr12 2215 -veturi vaurioitui pahasti, mutta se kuitenkin korjattiin. Onnettomuuden syyksi selvisi rikkinäinen opastin, joka oli jäänyt näyttämään aja-opastetta.

## Lähteet
Soulflyn diskografia

**[[Soulfly]]** on yhdysvaltalais-brasilialainen metalliyhtye, jonka perusti Sepulturan entinen kitaristi-laulaja Max Cavalera vuonna 1996.
## Albumit
**[[Soulfly (albumi)|Soulfly]]* (1998)
**[[Primitive (Soulflyn albumi)|Primitive]]* (2000)
**[[3 (albumi)|3]]* (2002)
**[[Prophecy]]* (2004)
**[[Dark Ages]]* (2005)
**[[Conquer]]* (2008)
**[[Omen (Soulflyn albumi)|Omen]]* (2010)
**[[Enslaved (Soulflyn albumi)|Enslaved]]* (2012)
**[[Savages (Soulflyn albumi)|Savages]]* (2013)
**[[Archangel]]* (2015)
**[[Ritual (Soulflyn albumi)|Ritual]]* (2018)
**[[Totem (Soulflyn albumi)|Totem]]* (2022)
**[[Chama]]* (2025)

## EP:t
**Tribe* (1999)

## Singlet
**Tribe (CDS)* (1998)
**Bleed (CDS)* (1998)
**Umbabarauma (CDS)* (1998)
**Back To The Primitive (CDS)* (2000)
**Unleash (CDS)* (2008)
**Rise of the Fallen* (2010) (feat. Greg Puciato)
**World Scum* (2012)
**Bloodshed* (2013) (feat. Igor Cavalera)
**Master of Savagery* (2013)
**Ayatollah of Rock 'n' Rolla* (2014) (feat. Neil Fallon)
**We Sold Our Souls to Metal* (2015)
**Sodomites* (2015) (feat. Todd Jones)
**Archangel* (2015)
**Titans* (2016)
**No Hope = No Fear* (2018)
**Evil Empowered* (2018)
**Ritual* (2018)
**Dead Behind the Eyes* (2018) (feat. Randy Blythe)
**Superstition* (2022)
**Scouring the Vile* (2022)
**Filth Upon Filth* (2022)
**Storm the Gates* (2025)

## DVD:t
**Song Remains Insane* (2005)

## Cover-kappaleet
*Umbabarauma (Jorge Ben Jor),*Soulfly*-albumilta
*Under The Sun (Black Sabbath)
*I Will Refuse (Pailhead)
*Ain't No Feeble Bastard (Discharge)
*The Possibility of Life's Destruction (Discharge)
*Time For Living (Beastie Boys)
*California Uber Alles (Dead Kennedys)
*In The Meantime (Helmet),*Prophecy*-albumilta
*Exodus (Bob Marley)
*Territorial Pissings (Nirvana)
*Angel Of Death (Slayer)
*Smoke On The Water (Deep Purple)
*The Beautiful People (Marilyn Manson)
*One Nation (Sacred Reich)

## Musiikkivideot
Jakob Fredrik Krabbe

**Jakob Fredrik Krabbe** (8. heinäkuuta 1806 Vaasa – 25. maaliskuuta 1875 Pietari) oli Venäjän keisarillisessa armeijassa palvellut suomalainen kenraalimajuri.

Jakob Fredrik Krabben isä oli samanniminen Vaasan hovioikeuden sihteeri, äiti Anna Maria Fléege ja puoliso vuodesta 1835 vapaaherratar Terese Julia Vilhelmina Yxkull von Gyllenband. Krabbe tuli aliupseerikorpraaliksi 1. Suomen jalkaväkirykmenttiin 1822. Hänet ylennettiin 1827 alivänrikiksi ja 1829 vänrikiksi, siirrettynä 1. merirykmenttiin. Krabbe osallistui Marraskuun kansannousun kukistamiseen 1831–1832. Hänet siirrettiin Nevan merirykmenttiin vuonna 1834, jolloin hänet myös ylennettiin aliluutnantiksi. Krabbe siirrettiin 1837 opetusupseeriksi 2. Pietarin kadettikouluun, ylennettiin luutnantiksi 1838, alikapteeniksi 1842 ja kapteeniksi 1849, jolloin hänet myös nimitettiin komppanianpäälliköksi kadettikoulussa. Krimin sotaan osallistumisen jälkeen Krabbe yleni everstiluutnantiksi 1856. Everstiksi hänet ylennettiin 1860 ja marraskuussa 1863 hän sai eron sotapalveluksesta kenraalimajurina.

## Lähteet
Axel Georg Krogerus

**Axel Georg Krogerus** (13. huhtikuuta 1814 Mäntyharju – 26. huhtikuuta 1876 Pietari) oli Venäjän keisarillisessa armeijassa palvellut suomalainen kenraaliluutnantti.

Krogeruksen vanhemmat olivat kappalainen Samuel Johan Krogerus ja Anna Lovisa Andersin ja puoliso vuodesta 1841 Katarina Heckel. Krogerus tuli oppilaaksi Haminan kadettikouluun 1829 ja määrättiin sieltä 1835 valmistuttuaan vänrikkinä palvelukseen ensin 19. tykistöprikaatiin ja sitten 1. kenttätykistöprikaatiin. Hänet ylennettiin aliluutnantiksi 1838. Pietarin sota-akatemian kurssin hän suoritti 1839–1841, minkä jälkeen hän palveli armeijan yleisesikunnassa. Luutnantiksi 1844 ylennettynä Krogerus määrättiin 2. jalkaväkiarmeijakunnan esikunnan vanhemmaksi adjutantiksi 1845, alikapteeniksi hänet ylennettiin 1845 ja kapteeniksi 1850. Seuraavana vuonna Krogerus siirrettiin vanhemmaksi adjutantiksi Kaukasian linjajoukkojen ja Mustanmeren sotajoukkojen ylipäällikön esikuntaan. Hänet ylennettiin everstiluutnantiksi 1854 ja hän osallistui Krimin sotaan 1854–1856. Everstiksi hän yleni sodan jälkeen 1856. Kaukasian sotajoukkojen oikean siiven esikuntapäälliköksi Krogerus nimitettiin 1858, mutta jo 1861 hänet siirrettiin Siperian erillisen armeijaosaston esikuntapäälliköksi ja ylennettiin samana vuonna kenraalimajuriksi. Vuosikymmenen lopulla Krogerus nimitettiin Venäjän armeijan sotasairaaloiden keskuskomitean jäseneksi, missä tehtävässä hän palveli aina kuolemaansa saakka. Kenraaliluutnantiksi hänet ylennettiin 1871.

## Lähteet
Uku Suviste

**Uku Suviste** (s. 6. kesäkuuta 1982 Võru, Viro) on virolainen laulaja-lauluntekijä, pianisti ja tuottaja. Hänen oli tarkoitus edustaa Viroa vuoden 2020 Eurovision laulukilpailussa kappaleella "What Love Is" hänen voitettuaan Viron *Eesti laul 2020* -karsintakilpailun. Vuoden 2020 Euroviisut kuitenkin peruttiin koronaviruspandemian vuoksi. Suviste valittiin kuitenkin edustamaan Viroa seuraavan vuoden kisoihin kappaleella "The Lucky One". Hän kilpaili toisessa semifinaalissa, jossa hän sijoittui kolmanneksitoista ja täten karsiutui finaalista.

Suviste on osallistunut Viron euroviisukarsintakilpailuun Eesti Lauliin neljä kertaa. Vuonna 2017 Suviste osallistui Eesti Lauliin kappaleella ”Supernatural”. Vuonna 2019 Suviste osallistui Eesti Lauliin kappaleella ”Pretty Little Liar”, joka sijoittui toiseksi. Vuonna 2020 hän osallistui jälleen kilpailuun, tällä kertaa voittaen kappaleella ”What Love Is”. Hän voitti kilpailun myös vuonna 2021, kappaleella ”The Lucky One”.

## Diskografia

### Singlet
*"It's Christmas Time" (2005)
*"See on nii hea" (2008)
*"Love of my life (feat. Grace Taylor)" (2009)
*"Sind otsides" (2009)
*"Saatanlik naine" (2009)
*"Show me the love" (2010)
*"Isju Tebja" (2010)
*"Jagatud öö" (2011)
*"Midagi head (feat. Violina)" (2011)
*"Võitmatu" (2012)
*"Valge Lumi" (Anzhelika Agurbash ja Uku Suviste) (2013)
*"I wanna be the one" Uku Suviste & Kéa (2014)
*"Believe" Hawt Leopards feat. Uku Suviste (2015)
*"Supernatural" (2016)
*"Pretty Little Liar" (2019)
*"What Love Is" (2020)
*"Müüdud ja Pakitud" (2020)
*"The Lucky One" (2021)

## Aiheesta muualla
* 

## Lähteet